Oscar Traynor - Wikipedia

# Oscar Traynor

### Diwar Wikipedia, an holloueziadur digor

Oscar Traynor, ganet d'an 21 a viz Meurzh 1886 ha marvet d'ar 15 a viz Kerzu 1963, oa ur politikour hag un dispac'hour iwerzhonat ezel eus ar Fianna Fáil.

Oscar Traynor a zo bet ganet en ur familh a vroadelourien e Dulenn, e lec'h ma z'eo bet desket gant ar Christians Brothers. E 1889 e grogas da labourat evit John Long, ur gizeller koad brudet er mare-mañ, ha kregiñ a reas da zeskiñ ar micher gantañ. C'hoariñ a rae mell-droad, ha beajiñ a reas e Europa gant skipailh ar Celtic eus Belfast.

Traynor a deuas da vezañ un ezel eus an Irish Volunteers, ha kemer a reas perzh e emsavadeg Pask e 1916. Ur wech harzet goude an emsav, e voe toull-bac'het e Bro-Gembre. E-pad ar brezel dizalc'hidigezh, Traynor a deuas da vezañ brigader eus ur bagad-stourm eus an Irish Republican Army e Dulenn, ha kemer a reas perzh e argad ar Custome House e 1921. Pa darzhas ar brezel diabarzh e miz Even 1922, Traynor a zeas barzh tu ar republikaned. Bagad-stourm Dulenn a en em disrannas, met kalz eus o izili a heulias Michael Collins hag ar strolladoù broadelour. Traynor hag un nebeut republikaned a glaskas sikour an emsavidi oc'h ober seziz ar Four Courts en ur tagañ soudarded ar Free State dre O'Connel street. Dont a rejont a-benn da enebiñ ouzh ar Free State Army e-pad ur sizhun a-raok terc'hout kuit. Goude-se Traynor a aozas taolioù guerrilla e Su Dulenn hag e-barzh ranvro Wicklow. Met harzet e voe e miz Gwengolo ha toull-bac'het betek fin ar brezel.

An 11 a viz Meurzh 1925 e voe dilennet en Dáil Éireann evel ezel ar Sinn Féin evit Norzh Dulenn, met ne gemeras ket e garg abalamour da bolitikerezh ezveziañ ar strollad Sinn Féin. Ad-dilennet e voe e-pad dilennadegoù miz Even 1927, hag ur wech c'hoazh ne gemeras ket e garg, met asantiñ a reas disoc'hoù an dilennadegoù-se. Hag e 1932 e voe dilennet evel dileuriad evit ar Fianna Fáil evit Norzh Dulenn.

E 1936 e voe kaset da vaodiern ar post hag ar pellskriver. E 1948 e deuas da vezañ prezidant kevredigezh mell-droad Iwerzhon, ur c'harg a dalc'has betek e vrav. Diwezhatoc'h e voe staliet da vaodiern ar wareziñ broadel e barzh kalz a gouarnamant aozet gant ar Fianna Fáil, ha goude-se ez eas da vaodiern ar justiz a-raok war zafe war e leve e 1961.

Oscar Traynor a varvas ar 15 a viz Kerzu 1963 e Dulenn pa oa 77 bloaz.

Adtapet diwar "http://br.wikipedia.org../../../o/s/c/Oscar_Traynor_f63b.html"

Rummadoù ar bajenn: Istor Iwerzhon | Tud | Tud dibar Iwerzhon | Ganedigezhioù 1886 | Marvioù 1963

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Deutsch
- English